ঘটনার বিবরণে জানা যায়, চাকমারকুল ইউনিয়নের আলী হোসেন সিকদারপাড়া গ্রামের মোঃ ইব্রাহীমের পুত্র জাকের আহম্মদ দীর্ঘ ২৫বছর যাবৎ কলঘর বাজারে পানের দোকান ব্যবসা করে আসছিলেন। গত ইউপি নির্বাচনে নব নিবার্চিত চেয়ারম্যান মুফিদুল আলমের তালা প্রতিকে ভোট না দেওয়ায় এবং অন্য চেয়ারম্যান প্রার্থীর সমর্থনে কাজ করায় গতকাল ভোর ৪টায় মুফিদুল আলমের নির্বাচনী প্রধান এজেন্ট এডভোকেট রমিজ আহাম্মদ সন্ত্রাসী লোকজন পাঠিয়ে কলঘর বাজারে অবস্থিত জাকের আহাম্মদের ব্যবসা  প্রতিষ্ঠান পানের দোকানটি গুড়িয়ে দেয় বলে জানান জাকের আহাম্মদ। জীবন যাপনের একমাত্র সম্বল তার পানের দোকানটি গুটিয়ে দেওয়ার পর সে মানবেতর জীবন যাপন করছেন। তিনি আরও জানান, দীর্ঘ ২৫ বছর যাবৎ সরকারী খাস জায়গায় দোকান স্থাপন করে দোকান ব্যবসা করে যাবার সময় এডভোকেট রমিজ আহাম্মদ জোরপূর্বক তার কাছ থেকে মাসিক ৪শত টাকা করে আদায় করতেন। এবারের ইউপি নির্বাচনে জাকের আহাম্মদ মুফিদুল আলমের পে সমর্থন না দেওয়ায় ঐ দোকান বাবদ রমিজ আহাম্মদ তার কাজ থেকে মোটা অংকের টাকা দাবি করেন। এছাড়া টাকা দিতে না পারলে এলাকাছাড়া করাসহ প্রাণনাশের হুমকি প্রদান  করেন। এই ব্যাপারে তিনি রামু উপজেলা নির্বাহী কর্মকর্তা বরাবরে অভিযোগ দায়ের করবেন বলে জানান। ঘটনার ব্যপারে এডভোকেট রমিজ আহাম্মদের মুঠোফোন-০১৭১১-২৭০২২৯ নাম্বারে যোগাযোগ করা হলে তিনি উত্তেজিত হয়ে সংশ্লিষ্ট প্রতিনিধির নাম দিয়ে নিউজ ছাপতে বলেন এবং কাল (আজ) তাকে এবং তার চৌদ্দগোষ্ঠীকে দেখে নেওয়ার হুমকি দেন।